ΚΑΝΟΝΙΣΜΟΣ (ΕΟΚ) αριθ. 3288/92 ΤΗΣ ΕΠΙΤΡΟΠΗΣ της 12ης Νοεμβρίου 1992 για την τροποποίηση του κανονισμού (ΕΟΚ) αριθ. 2568/91 σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2046/92 (2), και ιδίως το άρθρο 35α,

Εκτιμώντας:

ότι ο κανονισμός (ΕΟΚ) αριθ. 2568/91 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1996/92 (4), καθορίζει μεταξύ άλλων τα οργανοληπτικά χαρακτηριστικά των παρθένων ελαιολάδων καθώς και τη μέθοδο αξιολόγησης των χαρακτηριστικών αυτών-

ότι, λόγω των διεξαγομένων μελετών, πρέπει να παραταθεί η περίοδος κατά τη διάρκεια της οποίας τα κράτη μέλη μπορούν να χρησιμοποιήσουν εθνικές μεθόδους αναλύσεως εγκεκριμένες και επιστημονικώς αξιόλογες-

ότι, για να διευκολυνθεί η προσαρμογή των φορέων στις γευστικές ποιοτικές προδιαγραφές διαφόρων τύπων βρώσιμων παρθένων ελαιολάδων, πρέπει να προβλεφθεί η προοδευτική εφαρμογή της εν λόγω μεθόδου- ότι, για το λόγο αυτό, προτείνεται να ορισθεί για μία συγκεκριμένη περίοδο φθίνουσα ανοχή για τη βαθμολόγηση ορισμένων τύπων παρθένων ελαιολάδων-

ότι, για να διευκολυνθεί η ομοιογενής εφαρμογή της εν λόγω μεθόδου στην Κοινότητα, πρέπει να καθορισθούν τα κριτήρια αποδοχής από τα κράτη μέλη των επιτροπών δοκιμαστών που έχουν αναλάβει τους επίσημους ελέγχους όσον αφορά τα οργανοληπτικά χαρακτηριστικά των ελαιολάδων- ότι, για το σκοπό αυτό, πρέπει να εναρμονιστεί το σύστημα κυρώσεων που πρέπει να επιβάλλονται σε περίπτωση διαπίστωσης παρατυπιών-

ότι, για να διευκολυνθεί η εύρυθμη διεξαγωγή των εμπορικών συναλλαγών, πρέπει να προβλεφθεί η προσφυγή σε εγκεκριμένη επιτροπή, σε περίπτωση που υπάρξουν διαφορές όσον αφορά τα οργανοληπτικά χαρακτηριστικά των παρθένων ελαιολάδων-

ότι, για να αποφευχθεί οποιοσδήποτε κίνδυνος διαταραχής της αγοράς, πρέπει να εφαρμοσθεί η μέθοδος οργανοληπτικής αξιολόγησης στα ελαιόλαδα που συσκευάζονται από την 1η Νοεμβρίου 1992-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2568/91 τροποποιείται ως εξής:

1. Στο άρθρο 3 πρώτο εδάφιο, η ημερομηνία "31 Οκτωβρίου 1992" αντικαθίσταται από την ημερομηνία "31 Δεκεμβρίου 1992".

2. Παρεμβάλονται τα ακόλουθα άρθρα 3α και 3β:

"Άρθρο 3α

Σε περίπτωση διαφορών ως προς τα οργανοληπτικά χαρακτηριστικά ελαιολάδου το οποίο αποτελεί αντικείμενο εμπορικών συναλλαγών, τα ενδιαφερόμενα μέρη μπορούν να απευθυνθούν σε εγκεκριμένη επιτροπή δοκιμαστών της επιλογής τους.

Άρθρο 3β

Στην περίπτωση που διαπιστώνεται ότι τα οργανοληπτικά χαρακτηριστικά ενός ελαιολάδου διαφέρουν από εκείνα που προκύπτουν από την ονομασία του, το ενδιαφερόμενο κράτος μέλος επιβάλλει, με την επιφύλαξη άλλων ενδεχομένων κυρώσεων, διοικητικές χρηματικές ποινές, το ποσό των οποίων καθορίζεται ανάλογα με την σοβαρότητα της διαπιστωθείσας παρατυπίας.

Για την αξιολόγηση της παρατυπίας αυτής, λαμβάνεται υπόψη η φυσική εξέλιξη των χαρακτηριστικών ενός ελαιολάδου που διατηρείται υπό κανονικές συνθήκες.

Τα κράτη μέλη ενημερώνουν την Επιτροπή, στην αρχή κάθε εξαμήνου, για τον αριθμό και τη φύση των διαπιστωθεισών παρατυπιών καθώς και τις κυρώσεις που επέβαλαν στη διάρκεια του προηγούμενου εξαμήνου."

3. Το άρθρο 4 αντικαθίσταται από το ακόλουθο κείμενο:

"Άρθρο 4

1. Για την αξιολόγιση των οργανοληπτικών χαρακτηριστικών, τα κράτη μέλη συγκροτούν επιτροπές δοκιμαστών που αναλαμβάνουν τον επίσημο έλεγχο των χαρακτηρηστικών αυτών, και που πρέπει να ανταποκρίνονται στους ακόλουθους όρους:

- αποτελούνται από δοκιμαστές που έχουν επιλεγεί και εξασκηθεί σύμφωνα με τους προβλεπόμενους κανόνες στη μέθοδο του παραρτήματος XII,

- διαθέτουν τις εγκαταστάσεις και το υλικό που απαιτούνται για την οργανοληπτική αξιολόγηση σύμφωνα με τους κανόνες που προβλέπονται στην προαναφερθείσα μέθοδο,

- χρησιμοποιούν το ειδικό λεξιλόγιο της οργανοληπτικής ανάλυσης του ελαιολάδου, το φύλλο χαρακτηριστικών και τον πίνακα βαθμολόγιας που προβλέπονται στην εν λόγω μέθοδο,

- δεσμεύονται να πραγματοποιούν τις οργανοληπτικές αξιολογήσεις που προβλέπονται σε κοινοτικό ή διεθνές επίπεδο κατά τη διάρκεια περιοδικών ελέγχων ή συνόδων εναρμόνισης των κριτηρίων αντίληψης,

- υποχρεούνται να παρέχουν εητσίως στην Επιτροπή όλες τις πληροφορίες όσον αφο'ρα τις αλλαγές που πραγματοποιούνται στη σύσταση της επιτροπής και τον αριθμό αξιολογήσεων που πραγματοποιούνται από την εγκεκριμένη επιτροπή.

Κάθε κράτος μέλος προβαίνει στην έγκριση των επιτροπών που πληρούν τους όρους που περιγράφονται ανωτέρω και που έχουν συσταθεί στην επικράτειά του. Επιλέγει από αυτές την (τις) επιτροπή (επιτροπές) που αναλαμβάνει (αναλαμβάνουν) τις αναλύσεις επιθεώρησης.

Οι επιτροπές που συγκροτούνται από τα κράτη μέλη πριν από την 1η Νοεμβρίου 1992, σύμφωνα με τους κανόνες που προβλέπονται από τη μέθοδο που αναφέρεται στο παράρτημα XII, θεωρούνται ως εγκεκριμένες κατά την έννοια του παρόντος άρθρου.

Κάθε κράτος μέλος ανακοινώνει τον κατάλογο των εγκεκριμένων επιτροπών στην Επιτροπή καθώς και στα κράτη μέλη.

2. Στην περίπτωση που ένα κράτος αντιμετωπίζει δυσκολίες για να συγκροτήσει επιτροπή δοκιμαστών στην επικράτειά του, μπορεί να προσφύγει σε αναγνωρισμένη επιτροπή δοκιμαστών σε ένα άλλο κράτος μέλος.

3. Κάθε κράτος μέλος καθορίζει τον κατάλογο των επιτροπών δοκιμαστών που συγκροτούνται από τις επαγγελματικές ή διεπαγγελματικές οργανώσεις σύμφωνα με τους όρους που περιγράφονται στην παράγραφο 1 και μεριμνά για την τήρηση των όρων αυτών."

4. Στο άρθρο 10 παράγραφος 1, προστίθεται το ακόλουθο εδάφιο:

"Η μέθοδος αυτή δεν εφαρμόζεται στα παρθένα ελαιόλαδα που συσκευάζονται πριν από την 1η Νοεμβρίου 1992."

5. Στο παράρτημα XII σημείο 10.2, το τελευταίο εδάφιο αντικαθίσταται από το ακόλουθο κείμενο:

"Έκφραση των αποτελεσμάτων: ο υπεύθυνος της εξεταστικής επιτροπής, βάσει του μέσου όρου της βαθμολογίας, καθορίζει την κατηγορία στην οποία κατατάσσεται το δείγμα, σύμφωνα με τα όρια που προβλέπονται στο παράρτημα Ι. Για το σκοπό αυτό ο υπεύθυνος της εξεταστικής επιτροπής εφαρμόζει:

- κατά την περίοδο εμπορίας 1992/93, ανοχή + 1,5,

- κατά την περίοδο εμπορίας 1993/94, ανοχή + 1,

- κατά την περίοδο εμπορίας 1994/95, ανοχή + 0,5,

εάν η μέση βαθμολογία είναι ίση ή ανώτερη των 5 μονάδων.

Εντούτοις, για τα ελαιόλαδα για τα οποία υπάρχει παρέμβαση, η ανοχή περιορίζεται, κατά τη διάρκεια των προαναφερθεισών περιόδων εμπορίας σε + 0,5.

Η στατιστική διαφορά σχετικά με τις τιμές της επαναληψιμότητας και της αναπαραγωγικότητας μεταξύ του αποτελέσματος της αναλύσεως και του κανονιστικού ορίου περιλαμβάνεται στην ανοχή που αναφέρεται στα προηγούμενα εδάφια.

Στην περίπτωση κατά την οποία, κατά τη διάρκεια των προαναφερθεισών περιόδων εμπορίας, ο ενδιαφερόμενος κατατάσσει το ελαιόλαδο χωρίς να εφαρμόσει την προβλεπόμενη ανοχή, μπορεί να αναγράψει στην άμεση συσκευασία την ελάχιστη οργανοληπτική βαθμολόγηση του προϊόντος που μπορεί να εξακριβωθεί κατά τη διάρκεια της περιόδου εμπορίας.

Ο υπεύθυνος της εξεταστικής επιτροπής αναφέρει στην έκθεση της ανάλυσης μόνο την κατηγορία στην οποία κατατάσσεται το δείγμα. Στην περίπτωση εξέτασης που πραγματοποιεί ο αναλυτής, σύμφωνα με το άρθρο 2 παράγραφος 2 πρώτο εδάφιο, εφαρμόζει την ίδια διαδικασία προσδιορισμού της κατηγορίας."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Νοεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Νοεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. 172 της 30. 9. 1966, σ. 3025/66. (2) ΕΕ αριθ. L 215 της 30. 7. 1992, σ. 1. (3) ΕΕ αριθ. L 248 της 5. 9. 1991, σ. 1. (4) ΕΕ αριθ. L 199 της 18. 7. 1992, σ. 18.